Številka: 011-0003/2020

Datum: 25.11.2021

**OBČINSKI SVET**

**OBČINE PREVALJE**

**ZADEVA: Odgovori na pobude in vprašanja, podana na 21. redni seji Občinskega sveta Občine Prevalje, dne 30.09.2021**

**Občinski svetnik Ivan BACKOVIĆ je podal naslednje vprašanje:**

Vprašanje je zastavila občanka na Svetu staršev OŠ Franja Goloba Prevalje. Vprašanju se pridružuje več staršev. Otroci iz Holmca, Šentanela in Leš, ki obiskujejo OŠ Franja Goloba Prevalje, nimajo zastonj prevoza. Gre za otroke od 1. do 5. razreda. Starši so otroke vpisali v to šolo iz različnih razlogov, v primeru gospe, ki je navedla vprašanje, je bilo to zaradi varstva. Njen delovni čas je od 7. do 15. ure in v tem času na podružnični šoli, ki jo je njen otrok obiskoval prvo leto, ni bilo omogočeno varstvo. Že v naslednjem šolskem letu si je probala pridobiti brezplačno karto, ampak to ni bilo možno. Gospa pravi, da ni bila edina in da je takšnih primerov kar nekaj. Cena mesečne karte na relaciji Holmec – Prevalje je 48 EUR, kar znaša na letni ravni 480 EUR. To je velik strošek, saj je za medkrajevni promet (za študente ali dijake) cena bistveno nižja, 25 EUR/mesec. Zanima jo kakšen strošek prevoza otroka, na omenjeni lokaciji, predstavlja to občini oz. šoli ter ali bi bilo ceneje, če bi karte uredila kar šola oziroma občina, kot skupen nakup. Ravnateljica OŠ je s to zadevo že seznanjena in bo pripravila odgovor.

***ODGOVOR: Župan na seji pojasni, da on še ni dobil tega vprašanja in da naj najprej odgovori ravnateljica OŠ.***

***Odgovor se nahaja v prilogi.***

**Občinski svetnik Bogdan PUPAVAC je podal naslednji vprašanji:**

Zanima ga, če bi se lahko našli prostori za Rdeči križ.

***ODGOVOR: Župan na seji pojasni, da občina seznanjena s prostorskim problemom RK in ga bo poskušala rešiti čim prej.***

Zanima ga tudi glede obračališča pri g. Vauhu, saj šoferji kamionov, ki pobirajo smeti, zelo težko tam obračajo.

***ODGOVOR: Župan na seji pojasni, da bo šla koordinacija na teren in upa, da se bo lahko rešilo lastništvo.***

***Na terenu je bil opravljen ogled z g. Aljošo Vauhom, Glavarstvo 17a. Na sestanku je bil izkazan obojestranski interes, da se problematika obračališča za potrebe odvoza smeti dokončno uredi. S strani občine je za vodenje nadaljnjih aktivnosti za rešitev tega problema zadolžen tajnik.***

**Občinski svetnik Bernard PAČNIK je podal naslednje vprašanje:**

Zanima ga zakaj sedaj barvajo črte po cesti skozi Prevalje, ko se cesta ureja.

***ODGOVOR: Župan na seji pojasni, da so bili izvajalci (podjetje VOC) že opozorjeni in da bodo ponovno.***

**Občinski svetnik Andrej STERMEC je podal naslednji pobudi in vprašanje:**

Prosi naj se gre pogledati podor na cesti na Prisojah.

***ODGOVOR:***

***Opravljen je bil terenski ogled. Za sanacijo bi bil potreben obsežnejši poseg v cestišče in tudi na samem hišnem dovozu. Projekt za celotni odsek predmetne ceste je že v izdelavi. V projektu bo vključena tehnična rešitev, ki bo zagotavljala neoviran dovoz do stanovanjske hiše.***

Prosi tudi, naj se uredijo jaški na cesti Ob Meži, saj zelo ropotajo.

***ODGOVOR: Občina je uredila zadevne jaške.***

Zanima ga, kako je glede soglasja za postavitev rampe pri podjetjih Remf , Baltić in 3M gradnje. Na Odboru za KCG je bil 22.3.2021 podprt predlog.

***ODGOVOR: Župan na seji pojasni, da imajo ustno soglasje glede posega, meritve pa se bodo opravile potem.***

***Občina je uredila geodetsko odmero zadevnega zemljišča, sedaj pa je v postopku ukinitve javnega dobra in uvrstitve v načrt razpolaganja z nepremičnim premoženjem, ki bo sprejet s proračunom za leto 2022. Razpolaganje z nepremičnino bo mogoče po sprejemu proračuna za leto 2022.***

**Občinski svetnik Štefan PERŠAK je podal naslednji pobudi:**

Prosi, če se lahko pri Lužnikovem spomeniku (Šentanelska reka) odstrani zemlja in naredi jarek, saj je v vsakem deževju nanos k spomeniku.

***ODGOVOR: Občina je podala naročilo izvajalcu, ki bo zadevo uredil.***

Podal je tudi pobudo, da ko bo urejen obvoz od Pečnika do Šentanela, naj se da mleti asfalt mimo 3 stanovanjskih hiš, ker se strašno kadi.

***ODGOVOR:* *Pri izvedbi morebitnega obvoza bosta izvajalec del in občina poskrbela, da bo povečan promet na tej cesti čim manj moteč za stanovalce ob njej.***

**Občinska svetnica Tatjana LADINEK je podala naslednjo pobudo:**

Prosi, da se uredi cesta na Breznici, od kmetije Čegovnika proti »Rekagrabnu«. Cesta je bila gredirana in že po prvem deževju je zelo slaba in vsako deževje jo še bolj uniči.

***ODGOVOR: Župan na seji pojasni, da se bo preverilo, ker ne ve točno kje je meja z Občino Ravne na Koroškem.***

***Cesta je bila v celoti sanirana.***

Tajnik občine:

Danilo Vute, univ. dipl. politolog